钦定古今图书集成/明伦汇编/氏族典/第528卷 > 《禹州志》 > 郭镇
## 钦定古今图书集成/明伦汇编/氏族典/第528卷 > 《禹州志》 > 郭镇

按《后汉书郭躬传》：“躬弟子镇，字桓锺，少修学业，辟太
尉府，再迁，延光中为尚书。及中黄门孙程诛中常侍
江京等，而立济阴王。镇率羽林士击杀卫尉阎景，以
成大功，再迁尚书令，封镇为定颍侯，拜河南尹，转廷
尉，免。永建四年，卒于家。顺帝追思镇功，赐谥曰昭武。”